Eesti suursaadik Moskvas Simmu Tiik saab lõpuks, 5,5 kuud pärast saabumist, üle anda oma volikirjad.    Koos mitme teise Venemaale saabunud suursaadikuga annab Tiik oma volikirjad Kremlis president Dmitri Medvedevile üle sel reedel, kirjutab Päevaleht. Tegemist on tseremoniaalse üritusega, sest faktiliselt alustas Tiik oma tööd Venemaal juba eelmise aasta augusti algul.    Küll aga on nii pikk ootamine volikirjade üleandmisel Eesti saadikutele rekord Venemaal. Näiteks eelmine Eesti suursaadik Moskvas Marina Kaljurand ootas kolm  kuud, kuni sai tollasele presidendile Vladimir Putinile volikirjad üle anda.